Kære Jonathan. - Februar 2014. - Movellas
Kære Jonathan.
af Vnderledes
Publiceret: 28 sep. 2015
En opdigtet brevsamling.
Februar 2014.Marts 2014.April 2014
I går flyttede du. Du flyttede fra Bornholm til København. Svaneke føles pludseligt anderledes. Meget mere tomt. Jeg har ingen at gå ned på havnen med, ingen at gå ture med i skoven. Ingen at plukke bær med nede ved kolonien.
Men jeg forstår dig godt. Hvis jeg også fik muligheden ville jeg også stikke af hurtigst muligt.
Det er tre dage siden du flyttede. Skolen føles så ensom uden dig. De andre piger taler om hvor ærgerligt det er, at den flotteste dreng på Bornholm er flyttet. Jeg forstår dem godt, for du var flot. Og er flot. Men de taler bare ikke om din personlighed. De kender ikke den Jonathan der kunne sidde oppe til klokken fem om morgenen og hører Bring Me The Horizon sammen med mig, fordi at ingen af os kunne sove. Den Jonathan savner jeg.
Emilie Karoline blev ramt af en bil i går. De siger at hun har slået sig ret heftigt. Hendes mor begyndte at græde nede i Brugsen, fordi at lægerne ringede til hende midt i indkøbstiden. Så hjalp Mathias hende ud og kørte hende til Rønne. De andre piger besøgte Emilie i dag, men jeg blev i skolen. Jeg er alligevel ikke venner med nogle af dem. Men jeg ved at dig og Emilie nogle gange talte sammen, så jeg synes at du skulle vide det.
kathrine, savn, kærlighed, jonathan, breve
PunktumVnderledes
Lydløs larmVnderledes
Stemmer i hendes hoved Hænder på hendes krop Hun...
Lucia.Vnderledes
Lucia er seksten og går i niende. Novellen udspiller...
Marika.Vnderledes
Tom er hverken speciel eller spændende. Han ved ikke...